b'\n_START_ARTICLE_\nGideon Toury\n_START_SECTION_\nDelitev prevajalskih norm po Gideonu\n_START_PARAGRAPH_\nZa Touryja dolo\xc4\x8dajo prevajalske procese kulturno specifi\xc4\x8dne prevajalske norme. Norme so lahko \xc4\x8dasovno spremenljive in kulturno specifi\xc4\x8dne in prav od teh je odvisno, kak\xc5\xa1en bo vsebinski in formalni pristop med izhodi\xc5\xa1\xc4\x8dnim in ciljnim besedilom. Toury deli prevodne norme na:\n_START_SECTION_\nZa\xc4\x8detne norme (initial norms)\n_START_PARAGRAPH_\nPrevajalec mora poznati omejitve in pri\xc4\x8dakovanja, ki jih postavlja izhodi\xc5\xa1\xc4\x8dni jezik in kultura; upo\xc5\xa1tevati mora omejitve na mikroravni (stavki) in makroravni (celotno besedilo). Prevajalec se sam odlo\xc4\x8di ali bo prevod bolj ustrezal izhodi\xc5\xa1\xc4\x8dni ali pa bolj ciljni kulturi.\n_START_SECTION_\nPreliminarne (preliminary norms)\n_START_PARAGRAPH_\nNana\xc5\xa1ajo se na prevodno politiko in na neposrednost prevoda (prevodna politika narekuje to, kar dejansko prevedemo). Prevajalec se redko lahko odlo\xc4\x8da, kaj bo prevedel: prevodna politika narekuje, kaj se bo to\xc4\x8dno prevajalo in odlo\xc4\x8da ali se bo prevajalo iz izvirnika ali preko vmesnega jezika.\n_START_SECTION_\nOperativne/izvedbene norme (operative norms)\n_START_PARAGRAPH_\nGre za tiste norme, ki so odvisne samo od prevajalca. Sam se odlo\xc4\x8di kaj bo izpustil, kaj dodal, kaj prerazporedil, temu natan\xc4\x8dneje re\xc4\x8demo matri\xc4\x8dna norma. Norme knji\xc5\xbenega jezika pa so seveda najpomembnej\xc5\xa1e za nastanek prevoda.'